Slovenska kronika, 16.5.2008


Naslov: Nujnost tretje razvojne osi

Napoved za  voditelja:

Na pobudo osrednjega pokrajinskega časopisa – Dolenjskega lista so se na sevniškem gradu včeraj zbrali župani in drugi predstavniki posavskih, dolenjskih in belokranjskih občin, prav tako pa tudi predstavniki države in drugih institucij, ki pripravljajo študijo variant poteka trase tretje razvojne osi. Ta je za to okolje zelo pomembna, čeprav po prometnih študijah ni ekonomsko upravičena.

T- Iz Sevnice: GORAN ROVAN /
X- Snemalec: Jože Grajžl /

Med najmanj spornimi je prav gotovo osrednja trasa tretje razvojne osi, ki povezuje dolenjsko in štajersko avtocesto. In kdaj bodo strokovnjaki predstavili svoj predlog te trase od Celja do Novega mesta?

T- RADOVAN ROMIH /
X- Razvojni center Planiranje Celje /

Študija variant je tik pred zaključkom…

…javno predstavitev vseh variant.

Strokovnjaki so pri načrtovanju trase morali upoštevati več vidikov, od prometnega, okoljskega in razvojnega. Zato 19 županov iz osrednje Slovenije, ki je aprila lani podpisalo deklaracijo o tej osi, ni povsem zadovoljno.

T- ALOJZIJ KASTELIC /
X- župan občine Trebnje /

Vendar pa država…

….umesti v prostor.

Od tretje razvojne osi si veliko obetajo tudi v sevniški občini.

T- KRISTIJAN JANC /
X- župan občine Sevnica /

To je najpomembnejši projekt…

…kompromis umeščanja.

Sevničani tudi opozarjajo, da v kolikor ne bo prišlo do dogovora o trasi na njenem južnem in severnem delu, država ne bi smela čakati in bi morala tretjo razvojno os začeti graditi tam, kjer bo najprej prišlo do dogovora. In to čimprej.

